CELEX: 62007CJ0554
Language: fi
Date: 2009-07-16 00:00:00
Title: Yhteisöjen tuomioistuimen tuomio (kolmas jaosto) 16 päivänä heinäkuuta 2009.#Euroopan yhteisöjen komissio vastaan Irlanti.#Jäsenyysvelvoitteiden noudattamatta jättäminen - Arvonlisävero - Direktiivi 2006/112/EY - 2, 9 ja 13 artikla - Valtion, paikallisviranomaisten ja muiden julkisoikeudellisten yhteisöjen harjoittama taloudellinen toiminta - Vapauttaminen arvonlisäverosta.#Asia C-554/07.

Yhteisöjen tuomioistuimen tuomio (kolmas jaosto) 16.7.2009 – komissio vastaan Irlanti
      (asia C‑554/07)
      Jäsenyysvelvoitteiden noudattamatta jättäminen – Arvonlisävero – Direktiivi 2006/112/EY – 2, 9 ja 13 artikla – Valtion, paikallisviranomaisten ja muiden julkisoikeudellisten yhteisöjen harjoittama taloudellinen toiminta – Vapauttaminen arvonlisäverosta
      Verotus – Jäsenvaltioiden lainsäädännön yhdenmukaistaminen – Liikevaihtoverot – Yhteinen arvonlisäverojärjestelmä – Verovelvolliset – Julkisoikeudelliset yhteisöt (Neuvoston direktiivin 2006/112 2, 9 ja 13 artikla) (ks. 47–50, 62–68 ja 74–76 kohta sekä tuomiolauselman 1 kohta)
      Aihe 
      
         
               Jäsenyysvelvoitteiden noudattamatta jättäminen – Yhteisestä arvonlisäverojärjestelmästä 28.11.2006 annetun neuvoston direktiivin
                  2006/112/EY (EUVL L 347, s. 1) 13 artiklan virheellinen täytäntöönpano – Valtion, paikallisviranomaisten ja muiden julkisoikeudellisten
                  yhteisöjen harjoittaman kaiken taloudellisen toiminnan vapauttaminen arvonlisäverosta
               
            Ratkaisu 
      
         
                  1)
               
               
                  
               
               
                  	Irlanti ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 2,
                     9 ja 13 artiklan mukaisia velvoitteitaan, koska
                  
               
            se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia
         sellaisesta taloudellisesta toiminnasta, jota harjoitetaan muussa kuin viranomaisen ominaisuudessa,
      
      se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia
         niiden toimiessa viranomaisen ominaisuudessa, silloin, kun se, etteivät ne olisi arvonlisäverovelvollisia, on omiaan aiheuttamaan
         tietynasteisia kilpailun vääristymiä, eikä minkäänlaista perustetta, jolla olisi tältä osin mahdollista rajata valtionvarainministerin
         harkintavaltaa, ja koska
      
      se ei ole sisällyttänyt kansalliseen lainsäädäntöön yleistä säännöstä, jonka mukaan julkisyhteisöt ovat arvonlisäverovelvollisia
         silloin, kun harjoittavat mainitun direktiivin liitteessä I mainittua toimintaa ja kun kyseinen toiminta ei ole merkitykseltään
         vähäistä.
      
      
         
                  2)
               
               
                  
               
               
                  	Irlanti velvoitetaan korvaamaan oikeudenkäyntikulut.